
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καταστατικού του ΑΣΤΙΚΟΥ ΟΙΚΟΔΟΜΙΚΟΥ 


ΣΥΝΕΤΑΙΡΙΣΜΟΥ ΕΡΓΑΖΟΜΕΝΩΝ "0 ΤΙΤΑΝ" 

ΘΕΣ/ΝΙΚΗΣ ΣΥΝ.ΠΕ. 1 

Έγκριση Κανονισμού Ανάθεσης και Εκτέλεσης Έργων 
και Ανάθεσης και Εκπόνησης Μελετών της εταιρεί¬ 
ας με την επωνυμία ΈΡΓΑ ΟΣΕ ΑΈ.". 2 

Σύσταση Νομικού Προσώπου στο Δήμο Πεύκης Ν. Ατ¬ 
τικής με το όνομα "Σχολική Επιτροπή 2ου Λυκείου 

Δήμου Πεύκης". 3 

Τροποποίηση της 15798/31.5.1991 απόφασηςτου Νο¬ 
μάρχη Ανατολικής Αττικής. 4 

Τροποποίηση της 36515/10.12.1993 απόφασης του 

Νομάρχη Ανατολικής Αττικής. 5 

Σύσταση Νομικού Προσώπου στο Δήμο Πεύκης Ν. Ατ¬ 
τικής με το όνομα "Σχολική Επιτροπή 2ου Γυμνασί- 

ου Δήμου Πεύκης". 6 

Σύσταση αμιγούς δημοτικής επιχείρησης στο δήμο 
Καλλιθέας του Νομού Θεσσαλονίκης με την επω¬ 
νυμία: "ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑ¬ 
ΠΤΥΞΗΣ ΚΑΛΛΙΘΕΑΣ". 7 

Καθιέρωση Υπερωριακής εργασίας κατά τις Κυριακές 
και εξαιρέσιμες ημέρες, κατά τις νυχτερινές ώρες 
των εργάσιμων ημερών, Κυριακών και εξαιρέσιμων 
για το έτος 2001 για μόνιμο και αποσπασμένο προ¬ 
σωπικό στη Ν.Α Μεσσηνίας. 8 


ΑΠΟΦΑΣΕΙ Σ 

Αριθ. 45237/9 (1) 

Έγκριση καταστατικού του ΑΣΤΙΚΟΥ ΟΙΚΟΔΟΜΙΚΟΥ ΣΥ¬ 
ΝΕΤΑΙΡΙΣΜΟΥ ΕΡΓΑΖΟΜΕΝΩΝ "Ο ΤΙΤΑΝ" ©ΕΣ/ΝΙ- 
ΚΗΣΣΥΝ.ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 103326/1281/15.12.1996 (ΦΕΚ 1126/ 
Β/96) απόφαση του Υπουργού ΠΕ.ΧΩ.Δ.Ε. για "Μεταβίβα¬ 
ση αρμοδιοτήτων του Υπουργού ΠΕ.ΧΩ.Δ.Ε. στον Γενικό 


Γ ραμματέα, στους Γ εν. Διευθυντές και στους Προϊσταμέ¬ 
νους Δ/νσεων και Τμημάτων του Υ. ΠΕ.ΧΩ.Δ.Ε.". 

2. Το Ν. 1337/83 (ΦΕΚ 33Α/14.3.1983) "Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις" και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) "Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών", όπως ισχύει σήμερα. 

4. Το από 20.10.2000 έγγραφο του Οικοδομικού 
Συν/σμού (αρ. πρωτ. ΥΠΕΧΩΔΕ 86422/753/20.10.2000) 
με το οποίο μας διαβιβάστηκε το καταστατικό του ΑΣΤΙ¬ 
ΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΕΡΓΑΖΟΜΕΝΩΝ 
"Ο ΤΙΤΑΝ" ΘΕΣ/ΝIΚΗΣ ΣΥΝ. Π Ε. συνοδευόμενο από όλατα 
προβλεπόμενα από τις διατάξεις του Π.Δ. 93/87 στοιχεία. 

5. Την υπ’ αρ. πρωτ. 6268/2715/234/10.3.2000 γνωμο¬ 
δότηση της Δ/νσης Πολεοδομικού Σχεδιασμού του 
Υ.ΠΕ.ΧΩ.Δ.Ε. με την οποία εγκρίνεται η έκθεση σκοπιμό¬ 
τητας του εν λόγω Οικοδομικού Συνεταιρισμού. 

6. Την υπ’ αριθμ. 278/19.12.2000 απόφαση του Δημοτι¬ 
κού Συμβουλίου της υπ’ αρ. 14/19.12.2000 συνεδριάσεως 
του Δημοτικού Συμβουλίου που αφορά "Γνωμοδότηση για 
τη σύσταση του Αστικού Οικοδομικού Συνεταιρισμού Ερ¬ 
γαζομένων "Ο ΤΙΤΑΝ" Θεσσαλονίκης Συν.Π.Ε. 

7. Τα λοιπά δικαιολογητικά που περιέχονται στον πιο πά¬ 
νω φάκελο. 

8. Τις διατάξεις του άρθρου 29Ατου Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 5.7.2000 κατα¬ 
στατικό του ΑΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ 
ΕΡΓΑΖΟΜΕΝΩΝ "Ο ΤΙΤΑΝ" ΘΕΣ/ΝΙΚΗΣ ΣΥΝ. 

ΕΔΡΑ: ΔΗΜΟΣ ΘΕΣΣΑΛΟΝΙΚΗΣ. 

ΣΚΟΠΟΣ: Αστική Κατοικία. 

ΑΡΙΘΜΟΣ ΜΕΛΩΝ: 124. 

ΑΡΙΘΜΟΣ ΜΕΡΙΔΩΝ: 124. 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ: 1.000.000 
δρχ. 

ΕΚΤΑΣΗ ΕΥΘΥΝΗΣ ΜΕΛΩΝ: 1 συνεταιρική μερίδα. 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ: 45 

και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στη γεωγραφική 

θέση Δημοτικό Διαμέρισμα Καβαλαρίου Δήμου Λαγκαδά 
του Νομού Θεσσαλονίκης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/87, όπως αυτό ισχύει. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γενικών Πολε- 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί "Οικιστικής Καταλληλότητας" όπως αυτή 
προβλέπεται στο άρθρο 17τηςπαρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2001 

Με εντολή Υπουργού 
Η ΔΙΕΥΘΥΝΤΡΙΑ 

I. ΓΕΩΡΓΟΥΛΙΑ 

Αριθ.Φ 4.2/1446/60 (2) 

Έγκριση Κανονισμού Ανάθεσης και Εκτέλεσης Έργων 
και Ανάθεσης και Εκπόνησης Μελετών της εταιρείας 
με την επωνυμία 'ΈΡΓΑ ΟΣΕ Α.Ε.". 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. του Π.Δ.293/99 "Οργανισμός του Υπουργείου Μετα¬ 
φορών και Επικοινωνιών" (Α' 263). 

β) του Ν. 2366/95 "Ρύθμιση θεμάτων Οργανισμών και 
Υπηρεσιών του Υπουργείου Μεταφορών και Επικοινω¬ 
νιών και άλλες διατάξεις" (Α' 256). 

γ) της παρ. 8 του άρθρου 5 του Ν. 2229/94, "Τροποποί¬ 
ηση και Συμπλήρωση του Ν. 1418/1984 και άλλες διατά¬ 
ξεις" (Α' 138). 

δ) του άρθρου 29Α του Ν. 1558/1985 "Κυβέρνηση και 
Κυβερνητικά Όργανα", (Α' 137) όπως συμπληρώθηκε με 
το άρθρο 27 του Ν. 2081/1992 (Α' 154) και αντικαταστά- 
θηκεαπότο άρθρο 1 παρ. 2ατου Ν. 2469/1997 (Α'38). 

2. Την αριθ. 661/22.12.2000 απόφαση του Διοικητικού 
Συμβουλίου της ΕΡΓΑ ΟΣΕ Α. Ε., με την οποία εγκρίθηκε ο 
Κανονισμός Ανάθεσης και Εκτέλεσης Έργων και Ανάθε¬ 
σης και Εκπόνησης Μελετών της εταιρείας με την επωνυ¬ 
μία ΕΡΓΑ ΟΣΕ ΑΈ. 

3. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

I. Εγκρίνουμε τον Κανονισμό Ανάθεσης και Εκτέλεσης 
Έργων και Ανάθεσης και Εκπόνησης μελετών της εται¬ 
ρείας με την επωνυμία ΕΡΓΑ ΟΣΕ ΑΈ. (ΕΡΓΟΣΕ Α.Ε.), ο 
οποίος έχει ως εξής: 

"ΚΑΝΟΝΙΣΜΟΣ ΑΝΑΘΕΣΗΣ ΚΑΙ ΕΚΤΕΛΕΣΗΣ ΕΡΓΩΝ 
ΚΑΙ ΑΝΑΘΕΣΗΣ ΚΑΙ ΕΚΠΟΝΗΣΗΣ ΜΕΛΕΤΩΝ ΤΗΣ 
ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ "ΕΡΓΑ ΟΣΕ ΑΈ." 

ΚΕΦΑΛΑΙΟ Α 
Άρθρο 1 

Πεδίο Εφαρμογής - Ορισμοί 

1. Ο παρών Κανονισμός Ανάθεσης και Εκτέλεσης Έρ¬ 


γων και Ανάθεσης και Εκπόνησης Μελετών εφαρμόζεται 
σε άλατα έργα και τις μελέτες, που συνδέονται καθ’ οιον- 
δήποτε τρόπο με τα έργα αυτά, που ανατίθενται από την 
εταιρεία ΕΡΓΑ ΟΣΕ ΑΈ. και των οποίων η σχετική προκή¬ 
ρυξη δημοσιεύεται ή η ανάθεση γίνεται (στις περιπτώσεις 
απ’ ευθείας ανάθεσης ή μετά από διαπραγμάτευση) μετά 
την ισχύ του παρόντος. 

2. Για την ανάθεση και εκτέλεση των έργων καθώς και 
την ανάθεση και εκπόνηση των μελετών ισχύουν οι διατά¬ 
ξεις του παρόντος Κανονισμού και συμπληρωματικά οι 
διατάξεις του Ν. 1418/84 όπως κάθε φορά ισχύει και τα 
εκτελεστικά αυτού διατάγματα και υπουργικές αποφά¬ 
σεις και οι διατάξεις του Ν. 716/77 (Α' 295) όπως κάθε φο¬ 
ρά ισχύει και τα εκτελεστικά αυτού διατάγματα και 
υπουργικές αποφάσεις. Γ ια την ανάθεση και εκτέλεση 
των έργων καθώς και την ανάθεση και εκπόνηση των με¬ 
λετών που εμπίπτουν στο πεδίο εφαρμογής του Κοινοτι¬ 
κού Δικαίου, ισχύουν οι διατάξειςτου Π.Δ. 57/2000 (Α' 45), 
με το οποίο προσαρμόσθηκε η ελληνική νομοθεσία στις 
διατάξεις της Οδηγίας 93/38/ΕΟΚ καθώς και οι διατάξεις 
της Οδηγίας 98/4/ΕΕ, με τις οποίες τροποποιούνται δια¬ 
τάξεις της Οδηγίας 93/38/ΕΟΚ. 

3. Όπου στον παρόντα Κανονισμό αναφέρεται ο όρος 
"ειδικό έργο", νοούνται οι εξής κατηγορίες έργων, για τις 
οποίες απαιτείται ειδική εμπειρία από τους υποψήφιους 
αναδόχους: 

α) Σιδηροδρομικά τεχνικά έργα κατηγορίας Γ' ή ανωτέ- 
ρας, σύμφωνα με την κατάταξη του άρθρου 30 του 
Π.Δ.696/74. 

β) Έργα σιδηροδρομικής επιδομής και σιδηροδρομι¬ 
κών εγκαταστάσεων. 

γ) Έργα σηματοδότησης, τηλεδιοίκησης, τηλεπικοινω¬ 
νιών. 

δ) Έργα ηλεκτροκίνησης. 

ΚΕΦΑΛΑΙΟ Β 

Β1 ΔΙΑΔΙΚΑΣΙΕΣ ΑΝΑΘΕΣΗΣ ΕΡΓΩΝ 
Άρθρο 2 

Διαδικασία Ανάθεσης με διαπραγμάτευση 

1. Με την διαδικασία της διαπραγμάτευσης η ΕΡΓΟΣΕ 
ΑΈ. μπορεί να αναθέτει, μετά από γνώμη του Τεχνικού 
Συμβουλίου της εταιρείας, οιοδήποτε ειδικό έργο, όπως 
αυτά ορίζονται στην παρ. 1.3 του παρόντος υπαγόμενο 
στο πεδίο εφαρμογής του Κοινοτικού Δικαίου, και να δια¬ 
πραγματεύεται τους όρους της σύμβασης μεταξύ τριών 
τουλάχιστον ή περισσοτέρων υποψηφίων. 

2. Η διαδικασία, οι κανόνες της διαπραγμάτευσης και 
κάθε σχετική λεπτομέρεια περιλαμβάνονται στην προκή¬ 
ρυξη, που δημοσιεύεται σύμφωνα με τα προβλεπόμενα 
στο Π.Δ. 57/2000 και την οδηγία 98/4/ΕΕ, που τροποποιεί 
διατάξεις της Οδηγίας 93/38/ΕΟΚ. 

3. Είναι δυνατόν να ανατίθενται έργα με την διαδικασία 
της διαπραγμάτευσης, χωρίς την δημοσίευση προκήρυ¬ 
ξης, στις περιπτώσεις που αναφέρονται στην διάταξη της 
παρ. 2 του άρθρου 9 του Π.Δ. 57/2000. Στην περίπτωση 
αυτή οι κανόνες διαπραγμάτευσης θα περιλαμβάνονται 
στην οικεία απόφαση της Προϊσταμένης Αρχής. 

Άρθρο 3 

Συμφωνίες ΠΛΑΙΣΙΟ 

1. Συμφωνίες πλαίσιο είναι δυνατόν να καταρτίζονται 

μεταξύ της ΕΡΓΟΣΕ Α.Ε. και αναδοχών που θα επιλέγο¬ 
νται με ανοιχτή διαδικασία. Με τις ως άνω συμφωνίες θα 
διασφαλίζονται, για συγκεκριμένο χρονικό διάστημα και 
συγκεκριμένο προϋπολογισμό οι τιμές μονάδας σε συ¬ 
νάρτηση με κλίμακα ποσοτήτων και ο χρόνος ανταπόκρι¬ 
σης του αναδόχου σε κάθε πρόσκληση για ανάληψη εκτέ¬ 
λεσης συγκεκριμένων προβλεπομένων από την συμφω¬ 
νία εργασιών. 

2. Η ανάθεση της εκτέλεσης των εργασιών, θα γίνεται 
με απόφαση της προϊσταμένης αρχής, στην οποία θα 
προσδιορίζονται και τα χρονικά όρια υλοποίησής των. 

Άρθρο 4 

Διαδικασία της απ’ ευθείας ανάθεσης εκτέλεσης έργων 

1. Με την επιφύλαξη της ισχύος της διατάξεως του εδ. 
γτηςπαρ. 2του άρθρου 4του Ν. 1418/1984, με απόφαση 
της Προϊσταμένης Αρχής, είναι δυνατή η ανάθεση εκτέ¬ 
λεσης έργων προϋπολογισμού μέχρι των 5.000.000 ΕΥ¬ 
ΡΩ, σε αναδόχους απ’ ευθείας. Η κατά τα πιο πάνω απ’ ευ¬ 
θείας ανάθεση αφορά σε έργα, που χαρακτηρίζονται 
επείγοντα ή αναγκαία για την απόδοση σημαντικών τμη¬ 
μάτων του δικτύου προς εκμετάλλευση ή αποτελούν σύ¬ 
νολο επιμέρους εργασιών, συνδεομένων τεχνικά με έργα 
εκτελεσθέντα ή εκτελούμενα, στα πλαίσια άλλων εργο¬ 
λαβικών συμβάσεων, υπό την προϋπόθεση ότι τα ολοκλη¬ 
ρώνουν ή τα βελτιώνουν ή τα τελειοποιούν ή τα προστα¬ 
τεύουν από κινδύνους καταστροφών ή τα καθιστούν επι- 
μετρήσιμα. 

2. Η απόφαση της Προϊσταμένης Αρχής, η οποία εκδί- 
δεται μετά από γνώμη του Τεχνικού Συμβουλίου της εται¬ 
ρείας, θα προσδιορίζει τους όρους της απ’ ευθείας ανά¬ 
θεσης. Η έγκριση της ανάθεσης γίνεται από την Προϊστα- 
μένη Αρχή μετά από σχετική εισήγηση της Διευθύνουσας 
Υπηρεσίας που περιλαμβάνει την αξιολόγηση της υπο¬ 
δεικνυόμενης επιχείρησης με βάση την τεχνική και την 
χρηματοοικονομική ικανότητα και τα αποτελέσματα της 
διαπραγμάτευσης ως προς τις τιμές. 

Άρθρο 5 

Η Προϊσταμένη Αρχή κατά την κατάρτιση των διακηρύ¬ 
ξεων και για όλα τα έργα ανεξαρτήτως φύσης και προϋ¬ 
πολογισμού, μπορεί κατά την κρίση της και με σκοπό την 
διασφάλιση της έγκαιρης και έντεχνης ολοκλήρωσης των 
έργων να προσδιορίζει: 

Α. όρια εγγυήσεων και ποινικών ρητρών. 

Β. χρόνο ισχύος των προσφορών. 

Άρθρο 6 

Μητρώο Κατασκευαστών Ειδικών Έργων της 
ΕΡΓΟΣΕ Α.Ε. (Μ.Κ.Ε.Ε.) 

1. Με ευθύνη της Προϊσταμένης Αρχής και μετά από 
γνώμη του Τεχνικού Συμβουλίου της εταιρείας είναι δυ¬ 
νατή η τήρηση μητρώου Κατασκευαστών Ειδικών Έρ- 
γωντης ΕΡΓΟΣΕ Α.Ε., για τις κατηγορίες των ειδικών έρ¬ 
γων της παρ. 1.3 του παρόντος, το οποίο ισχύει παράλ¬ 
ληλα με το Μητρώο Εμπειρίας Κατασκευαστών (Μ.Ε.Κ.) 
και το Μητρώο Εργοληπτικών Επιχειρήσεων (Μ.Ε.ΕΠ.) 
της Γενικής Γραμματείας Δημοσίων Έργων του Υπουρ¬ 
γείου Περιβάλλοντος Χωροταξίας και Δημοσίων Έργων 
(Υ.ΠΕ.ΧΩ.Δ.Ε.). 

2. Με την επιφύλαξη της προηγουμένης παραγράφου 
στους διαγωνισμούς της ΕΡΓΟΣΕ Α.Ε. δικαιούνται να 


συμμετέχουν όσοι κέκτηνταιτα οριζόμενα με τη διακήρυ¬ 
ξη προσόντα χωρίς να τίθεται ως προϋπόθεση η εγγραφή 
τους στο μητρώο της εταιρείας. 

3. Για την σύνταξη Μητρώου Κατασκευαστών Ειδικών 
Έργων της ΕΡΓΟΣΕ Α.Ε. δημοσιεύεται πρόσκληση σύμ¬ 
φωνα με το παράρτημα XIII της Κοινοτικής οδηγίας 93/38 
κατ’ αναλογία με τη δημοσίευση προκήρυξης διαγωνι¬ 
σμού, που απευθύνεται προς κάθε ενδιαφερόμενη εργο¬ 
ληπτική επιχείρηση που διαθέτει τα ειδικά προσόντα που 
απαιτούνται και που ενδιαφέρεται να εγγράφει στο μη¬ 
τρώο ειδικών έργωντης ΕΡΓΟΣΕ Α.Ε. 

4. Γ ια την εγγραφή στο Μ.Κ.Ε.Ε. απαιτείται η υποβολή 
σχετικής αίτησης του ενδιαφερομένου και η συμπλήρω¬ 
ση των στοιχείων του στο Πρωτόκολλο Εγγραφής των 
Υποψηφίων και η κατάθεση μέσα σε εύλογη προθεσμία 
των δικαιολογητικών που ορίζονται στο τεύχος διακήρυ¬ 
ξης για τον διαγωνισμό κατάταξης στο Μ.Κ.Ε.Ε. Στο πιο 
πάνω τεύχος ορίζονται λεπτομερώς τα απαιτούμενα προ¬ 
σόντα και τα αντίστοιχα δικαιολογητικά για την πιστοποί¬ 
ησή τους, οι κανόνες που θα διέπουν το σύστημα αυτό 
προεπιλογής, οι λεπτομέρειες συμμόρφωσης προς αυ¬ 
τούς κλπ. 

5. Το Μ.Κ.Ε.Ε. θα περιλαμβάνει εργοληπτικές επιχειρή¬ 
σεις που θα κατατάσσονται σε κατηγορίες σύμφωνα με 
την ειδικότητά τους και με το εργοληπτικό πτυχίο εγγρα¬ 
φής τους στο Μητρώο Εργοληπτικών Επιχειρήσεων του 
Υπ. Δημ. Έργων (Μ.Ε.ΕΠ.). Σε περίπτωση αλλοδαπών ερ¬ 
γοληπτικών επιχειρήσεων, που έχουν συσταθεί σύμφωνα 
με τη νομοθεσία κράτους μέλους της ΕΈ. ή του Ε.Ο.Χ. ή 
τρίτων χωρών που έχουν συνάψει ειδικές συμφωνίες για 
συμβάσεις δημοσίων έργων με την ΕΈ. αυτές θα κατα¬ 
τάσσονται σε αντίστοιχες κατηγορίες όπως οι ελληνικές 
σύμφωνα με την εγγραφή τους στα αντίστοιχα επαγγελ¬ 
ματικά μητρώα του κράτους που είναι εγκατεστημένες. 

Σε περίπτωση Αλλοδαπών Εργοληπτικών Επιχειρήσεων 
για τις οποίες δεν προκύπτει κατάταξη από τα αντίστοιχα 
μητρώα της χώρας τους, η κατάταξη θα γίνεται με βάση 
την εμπειρία και την τεχνική τους ικανότητα όπως αυτή 
προκύπτει από τα προσκομιζόμενα πιστοποιητικά. 

6. Το Μ.Κ.Ε.Ε αναθεωρείται ανά δύο έτη με τη δημοσί¬ 
ευση αντίστοιχης πρόσκλησης. 

7. Διαγραφή από το Μ.Κ.Ε.Ε. γίνεται στην περίπτωση: 

• Διαγραφής από το Μ.Ε.ΕΠ. ή μητρώο άλλης χώρας 
της ΕΈ. ή του ΕΟΧ, ή τρίτων χωρών που έχουν συνάψει ει¬ 
δικές συμφωνίες για συμβάσεις δημοσίων έργων με την 
ΕΈ. 

• Τελεσίδικης κήρυξης της εργοληπτικής επιχείρησης 
εκπτώτου σε έργο της ΕΡΓΟΣΕ Α.Ε. ή άλλου οργανισμού 
δημοσίου δικαίου (όπωςαυτοίπροσδιορίζονταιστηνπαρ. 
1 του άρθρου 2του Π.Δ. 57/2000). 

• Κήρυξης της εργοληπτικής επιχείρησης σε κατάστα¬ 
ση πτώχευσης, εκκαθάρισης ή αναγκαστικής διαχείρι¬ 
σης. 

8. Γ ια την διαγραφή και την τήρηση ποινολογίου στα 
πλαίσια του Μητρώου της ΕΡΓΟΣΕ Α.Ε. θα ισχύουν οι 
αντίστοιχες διατάξεις του Μ.Ε.ΕΠ. 

Β2. ΔΙΑΔΙΚΑΣΙΕΣ ΕΚΤΕΛΕΣΗΣ ΤΩΝ ΕΡΓΩΝ 
Άρθρο 7 

1. Στα έργα, που αναφέρονται στην § 2 του άρθρου 43 
του Π.Δ. 609/85 (Α' 223) όπως αυτό συμπληρώθηκε με την 
παρ. 1 του άρθρου 1 του Π.Δ. 210/1997 (ΑΊ66) υπάγονται: 

Α. Έργα πάσης (ρύσεως και μεγέθους υπόγεια ή υπο¬ 
θαλάσσια. 

Β. Έργα εκσυγχρονισμού και ανακαίνισης ή συντήρη¬ 
σης σιδηροδρομικών γραμμών και κάθε συναφής με αυτά 
εγκατάσταση. 

Γ. Έργα εκτελούμενα σε χώρους, στους οποίους εκτε- 
λούνται και έργα άλλων φορέων του Δημοσίου ή άλλων 
οργανισμών δημοσίου δικαίου (όπως αυτοί προσδιορίζο¬ 
νται στην παρ. 1 του άρθρου 2 του Π.Δ. 57/2000), στα 
οποία η σύγχρονη εκτέλεση επιδρά στην αλλοίωση των 
στοιχείων που ελήφθησαν υπ’ όψιν κατά τον χρόνο εκπό¬ 
νησης της μελέτης από την ΕΡΓΟΣΕ ΑΈ. 

Άρθρο 8 

Σε όλες τις περιπτώσεις των πιο πάνω έργων ανεξαρτή¬ 
τως προϋπολογισμού είναι δυνατόν να ορίζονται τα πιο 
κάτω ποσοστά απρόβλεπτων δαπανών: 

I. 20% για έργα της περιπτώσεως Α του άρθρου 7 του 
παρόντος. 

2.15% για έργα των περιπτώσεων Β και Γ του άρθρου 7 
του παρόντος. 

ΚΕΦΑΛΑΙΟ Γ 

ΔΙΑΔΙΚΑΣΙΑ ΑΝΑΘΕΣΗΣ ΜΕΛΕΤΩΝ 

Άρθρο 9 

Ανάθεση με συνοπτικές διαδικασίες 

Μελέτες με προϋπολογιζόμενη αμοιβή μικρότερη από 
400.000 ΕΥΡΩ, οι οποίες μετά από γνώμη του Τεχνικού 
Συμβουλίου χαρακτηρίζονται ως επείγουσες, ο ΕΡΓΟΔΟ¬ 
ΤΗΣ μπορεί να αναθέτει την εκπόνηση τους με συνοπτική 
διαδικασία. Για την τήρηση της διαδικασίας αυτής απευ¬ 
θύνεται πρόσκληση σε τρεις τουλάχιστον μελετητές, 
στην οποία θα αναφέρονται οι κανόνες και οι διαδικασίες 
για την διενέργεια του διαγωνισμού. 

Άρθρο 10 

Τεχνικός Σύμβουλος 

Με την επιφύλαξη της διάταξης της παρ. 7 του άρθρου 
τρίτου του Ν. 1955/91 (Α' 112) η εταιρεία μπορεί να προ- 
σλάβει τεχνικό σύμβουλο σύμφωνα με την παράγραφο 5 
του άρθρο 6τουΝ. 1418/84. Η πρόσληψη αυτή γίνεται με 
απόφαση της Προϊσταμένης Αρχής μετά από γνώμη του 
Τεχνικού Συμβουλίου της εταιρείας. 

II. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 8 Φεβρουάριου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. 5793 (3) 

Σύσταση Νομικού Προσώπου στο Δήμο Πεύκης Ν. Αττι¬ 
κής με το όνομα "Σχολική Επιτροπή 2ου Λυκείου Δή¬ 
μου Πεύκης". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8-15 του άρθρου 5 του 


Ν. 1894/90 "Για την Ακαδημία Αθηνών και άλλες εκπαι¬ 
δευτικές διατάξεις" (Α' 100). 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α' 231) "Δημοτικός και Κοινοτικός Κώδικας". 

3. Τις διατάξεις της παραγράφου 8 του άρθρου 9 του Ν. 
2640/98 (Φ.Ε.Κ. 206/98 τ.Α'). 

4. Την αριθμ. 230/2000 απόφαση του Δημοτικού Συμ¬ 
βουλίου του Δήμου Πεύκης για σύσταση ιδίου Νομικού 
Προσώπου με το όνομα "Σχολική Επιτροπή 2ου Λυκείου 
Δήμου Πεύκης", αποφασίζουμε: 

1. Συστήνουμε στο Δήμο Πεύκης του Νομού Αττικής 
Νομικό Πρόσωπο μετο όνομα: "Σχολική Επιτροπή 2ου Λυ¬ 
κείου Δήμου Πεύκης", το οποίο διέπεται απότις διατάξεις 
του άρθρου 203 του Π.Δ/τος 410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου ύψους 4.000.000 

δρχ. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πεύ¬ 
κης ύψους 4.000.000 δρχ. περίπου για το τρέχον οικονο¬ 
μικό έτος και 4.000.000 δρχ. περίπου για καθένα από τα 
επόμενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Πεύκης ύψους 4.000.000 δρχ. 
στον Κ.Α. 212.1. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 5902 (4) 

Τροποποίηση της 15798/31.5.1991 απόφασης του 
Νομάρχη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 15798/31.5.1991 απόφαση του Νομάρχη 
Ανατολικής Αττικής που δημοσιεύθηκε στο Φ.Ε.Κ. 497/ 
9.7.1991 τ.β' και αφορά τη σύσταση στο Δήμο Πεύκης ίδι¬ 
ου Νομικού Προσώπου με το όνομα "Σχολική Επιτροπή 
1ου - 2ου Λυκείου 1ου Γυμνασίου Δήμου Πεύκης", όπως 
μεταγενέστερα τροποποιήθηκε από την αριθμ. 36513/ 
10.12.1993 απόφαση του Νομάρχη Ανατολικής Αττικής 
που δημοσιεύθηκε στο Φ.Ε.Κ. 969/31.12.1993 τ.β' και 
αφορά τη σύσταση στο Δήμο Πεύκης ιδίου Νομικού Προ¬ 
σώπου με το όνομα "Σχολική Επιτροπή 1ου και 2ου Γυ¬ 
μνασίου Δήμου Πεύκης". 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την αριθμ. 232/2000 απόφαση του Δημοτικού Συμ¬ 
βουλίου του Δήμου Πεύκης, που αφορά τροποποίηση της 
συστατικής πράξης του Ν.Π. με το όνομα "Σχολική Επι¬ 
τροπή 1ου και 2ου Γυμνασίου Δήμου Πεύκης", αποφασί¬ 
ζουμε: 

Τροποποιούμε το άρθρο 1 της αριθμ. 15798/31.5.1991 
απόφασης του Νομάρχη Ανατολικής Αττικής ως εξής: 

Συστήνουμε στο Δήμο Πεύκης του Νομού Αττικής Νο¬ 
μικό Πρόσωπο με το όνομα "Σχολική Επιτροπή 1ου Γυ¬ 
μνασίου Δήμου Πεύκης" Κατά τα λοιπά ισχύει ως έχει η 
15798/31.5.1991 απόφαση του Νομάρχη Ανατολικής Ατ¬ 
τικής. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Πεύ¬ 
κης ύψους 4.000.000 δρχ. για το τρέχον οικονομικό έτος 
και 4.000.000 δρχ. για καθένα από τα επόμενα οικονομικά 
έτη. 

2. Για το λόγο αυτό έχει εγγράφει πίστωση στον προϋ¬ 
πολογισμό του Δήμου Πεύκης ύψους 4.000.000 δρχ. στον 
Κ.Α. 212.1. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιανουάριου 2001 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 5788 (5) 

Τροποποίηση της 36515/10.12.1993 απόφασης του 
Νομάρχη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 36515/10.12.1993 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 969/ 
31.12.93 τ.β' και αφορά τη σύσταση στο Δήμο Πεύκης ιδί¬ 
ου Νομικού Προσώπου με το όνομα "Σχολική Επιτροπή 
1 ου και 2ου Λυκείου Δήμου Πεύκης". 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την αριθμ. 233/2000 απόφαση του Δημοτικού Συμ¬ 


βουλίου του Δήμου Πεύκης, που αφορά τροποποίηση της 
συστατικής πράξης του Ν.Π. με το όνομα "Σχολική Επι¬ 
τροπή 1ου και 2ου Λυκείου Δήμου Πεύκης", αποφασίζου¬ 
με: 

Τροποποιούμε το άρθρο 1 της 36515/10.12.1993 από¬ 
φασης του Νομάρχη Ανατολικής Αττικής ως εξής: 

Συστήνουμε στο Δήμο Πεύκης του Νομού Αττικής Νο¬ 
μικό Πρόσωπο με το όνομα "Σχολική Επιτροπή 1 ου Λυκεί¬ 
ου Δήμου Πεύκης". 

Κατά τα λοιπά ισχύει ως έχει η 36515/10.12.1993 από¬ 
φαση του Νομάρχη Ανατολικής Αττικής. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Πεύ¬ 
κης ύψους 4.000.000 δρχ. για το τρέχον οικονομικό έτος 
και 4.000.000 δρχ. για καθένα από τα επόμενα οικονομικά 
έτη. 

2. Για το λόγο αυτό έχει εγγράφει πίστωση στον προϋ¬ 
πολογισμό του Δήμου Πεύκης ύψους 4.000.000 δρχ. στον 
Κ.Α. 212.1. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 5794 (6) 

Σύσταση Νομικού Προσώπου στο Δήμο Πεύκης Ν. Αττι¬ 
κής με το όνομα "Σχολική Επιτροπή 2ου Γυμνασίου Δή¬ 
μου Πεύκης". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/90 "Για την Ακαδημία Αθηνών και άλλες εκπαι¬ 
δευτικές διατάξεις" (Α' 100). 

2. Τις διατάξεις του άρθρου 203 του Π.Δ. 410/95 (Φ.Ε.Κ. 
Α' 231) "Δημοτικός και Κοινοτικός Κώδικας". 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ. 206/98τ.Α'). 

4. Την αριθμ. 231/2000 απόφαση του Δημοτικού Συμ¬ 
βουλίου του Δήμου Πεύκης για σύσταση Νομικού Προ¬ 
σώπου με το όνομα "Σχολική Επιτροπή 2ου Γ υμνασίου Δή¬ 
μου Πεύκης, αποφασίζουμε: 

1. Συστήνουμε στο Δήμο Πεύκης του Νομού Αττικής 
Νομικό Πρόσωπο με το όνομα: "Σχολική Επιτροπή 2ου Γ υ¬ 
μνασίου Δήμου Πεύκης", το οποίο διέπεται από τις διατά¬ 
ξεις του άρθρου 203 του Π.Δ/τος410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι- 

κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου ύψους 4.000.000 δρχ. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πεύ- 
κης ύψους 4.000.000 δρχ. περίπου για το τρέχον οικονο¬ 
μικό έτος και 4.000.000 δρχ. περίπου για καθένα από τα 
επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Πεύκης ύψους 4.000.000 δρχ. 
στον Κ.Α. 212.1. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 36.506/2000 (7) 

Σύσταση αμιγούς δημοτικής επιχείρησης στο δήμο Καλ¬ 
λιθέας του Νομού Θεσσαλονίκης με την επωνυμία: 
"ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ 
ΚΑΛΛΙΘΕΑΣ". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ. 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 "Κυβέρνηση και Κυβερ¬ 
νητικά Όργανα", γ) των άρθρων 6 παραγρ. 10 και 7 παρα- 
γρ. 1 του Ν. 2.503/1997 "Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις" και 4) της παραγρ. 4του άρ¬ 
θρου 16 του Ν. 2.539/1997 "Συγκρότηση Πρωτοβάθμιας 
Τοπικής Αυτοδιοίκησης". 

2. Την απόφαση του Υπουργού Εσωτερικών 25027/ 
1984 (ΦΕΚ244τ.Β) "Καθορισμός αναγκαίων λεπτομερει¬ 
ών για την εφαρμογή των διατάξεων των άρθρων 205 έως 
213του Ν. 1065/1980)." 

3. Την 168/2000 απόφαση του δημοτικού συμβουλίου 
Καλλιθέας που αφορά τη σύσταση της Δημοτικής Επιχεί¬ 
ρησης Τοπικής Ανάπτυξης 


4. Η σχετική, για τη σύσταση της ανωτέρω επιχείρησης 
οικονομοτεχνική μελέτη. 

5. Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ. 1.032/ 
22.8.2000 τ.Β), περί ορισμού εισηγητών και μεταβίβαση 
εξουσίας υπογραφής εγγράφων και άλλων πράξεων στο 
Γενικό Διευθυντή, στους προϊσταμένους Διευθύνσεων 
και προϊσταμένους Τμημάτων και Γ ραφείων των Υπηρε¬ 
σιών της Περιφέρειας, όπως αναδημοσιεύθηκε στο 
Φ.Ε.Κ. 1339/Β/6.11.2000, αποφασίζουμε: 

Συστήνουμε στο δήμο Καλλιθέας του Νομού Θεσσαλο¬ 
νίκης αμιγή δημοτική επιχείρηση με την επωνυμία: "ΔΗ¬ 
ΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΚΑΛΛΙΘΕ¬ 
ΑΣ", ως νομικό πρόσωπο ιδιωτικού δικαίου, το οποίο διέ- 
πεται από τις σχετικές διατάξεις του Δημοτικού και 
Κοινοτικού Κώδικα. 

Σκοπός της επιχείρησης είναι: 

I. ΥΠΟΒΟΗΘΗΣΗ ΤΟΥ ΠΡΟΓΡΑΜΜΑΤΙΣΜΟΥ ΑΝΑΠΤΥ¬ 
ΞΗΣ ΤΗΣ ΠΕΡΙΟΧΗΣ 

• Προώθηση της συνεργασίας των φορέων του Δημο¬ 
σίου, του ιδιωτικού και του κοινωνικού τομέα για την επί¬ 
τευξη κοινών στόχων ανάπτυξης της περιοχής. 

• Ενίσχυση της διαδημοτικής συνεργασίας και των μη¬ 
χανισμών τοπικού προγραμματισμού. Συνεργασία των 
βαθμιδών δη μοκρατικού προγραμματισμού για τον ορθο¬ 
λογικό σχεδίασμά Περιφερειακών, Νομαρχιακών Τοπι¬ 
κών και Ειδικών Προγραμμάτων. 

• Προώθηση κοινών δράσεων με φορείς τωνχωρώντης 
Ε.Ε. αλλά και των Βαλκανίων. 

• Διαχείριση και υλοποίηση Εθνικών και Κοινοτικών 
Προγραμμάτων. 

II. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΠΤΥΞΗ ΤΗΣ ΠΕΡΙΟΧΗΣ ΜΕΣΩ ΤΗΣ ΠΛΗΡΟΦΟΡΗΣΗΣ - 
ΚΙΝΗΤΟΠΟΙΗΣΗΣ - ΑΞΙΟΠΟΙΗΣΗΣ ΤΟΥ ΑΝΘΡΩΠΙΝΟΥ 
ΔΥΝΑΜΙΚΟΥ 

• Βελτίωση της πληροφόρησης / ενημέρωσης των φο¬ 
ρέων και των πολιτών. 

• Δημοσιοποίηση νέων θεσμών. 

• Στήριξη ενεργειών για τη δημιουργία μόνιμων διαύ¬ 
λων επικοινωνίας και πληροφόρησης. 

III. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΛΗΨΗ -ΥΛΟΠΟΙΗΣΗ ΝΕΩΝ ΠΑΡΑΓΩΓΙΚΩΝ ΠΡΩΤΟΒΟΥ¬ 
ΛΙΩΝ ΣΤΗΝ ΠΕΡΙΟΧΗ 

• Σύνταξη μελετών για την ανάπτυξη επιχειρήσεων της 
περιοχής και την αξιοποίηση πλουτοπαραγωγικών πό¬ 
ρων. 

• Υποβοήθηση της Τ.Α., των συνεταιρισμών και των 
ιδιωτών στην επιλογή επενδύσεων, στο σχεδίασμά και 
υλοποίηση των επενδύσεων και στην οργάνωση και στε¬ 
λέχωση των μονάδων. 

• Στήριξη των αγροτικών εκμεταλλεύσεων σε συνεργα¬ 
σία με επιστημονικούς φορείς. 

IV. ΜΕΡΙΜΝΑ ΓΙΑ ΤΗΝ ΒΕΛΤΙΩΣΗ ΤΗΣ ΑΠΟΤΕΛΕΣΜΑ- 
ΤΙΚΟΤΗΤΑΣ ΤΩΝ ΠΑΡΑΓΩΓΙΚΩΝ ΜΟΝΑΔΩΝ ΚΑΙ ΤΩΝ 
ΑΝΑΠΤΥΞΙΑΚΩΝ ΦΟΡΕΩΝ ΤΗΣ ΠΕΡΙΟΧΗΣ. 

• Υποβοήθηση για την βελτίωση καιτον εκσυγχρονισμό 
της εσωτερικής οργάνωσης και διοίκησης των επιχειρή¬ 
σεων. 

• Υποβοήθηση για την βελτίωση της επιχειρηματικής 
δράσης για την εισαγωγή καινοτόμων μεθόδων παραγω¬ 
γής· 

• Υποβοήθηση για την εξεύρεση χρηματοδοτικών πό¬ 
ρων. 

• Δη μιο υ ργία επιχειρη ματικών δράστη ριοτήτων για τη ν 
παραγωγή αγαθών ή την παροχή υπηρεσιών και την εισα¬ 
γωγή ή της εξαγωγή στο εξωτερικό αγαθών και υπηρε¬ 
σιών ώστε: 

- Να καλύπτονται οι ανάγκες των κατοίκων του Δήμου 
και της ευρύτερης περιοχής. 

- Να πραγματοποιούνται έσοδα τα οποία θα κεφαλαιο- 
ποιούνται ή θα δίδονται στο Δήμο για να αναπτύξει το κοι¬ 
νωνικό έργο. 

V. ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥΛΙΩΝ 
ΠΟΥ ΕΞΑΣΦΑΛΙΖΟΥΝ ΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛ¬ 
ΛΟΝΤΟΣ 

• Υποβοήθηση των φορέων στην εκπόνηση σχεδίων 
διαχείρισης του περιβάλλοντος. 

• Εκπόνηση μελετών, εκτέλεση εργασιών και μικρών 
έργων υποδομής και προστασίας του περιβάλλοντος. 

• Μέριμνα για τον προγραμματισμό, μελέτες και εκτέ¬ 
λεση έργων για τις χρήσεις γης και την οριοθέτηση ζωνών 
προστασίας περιβάλλοντος. Προώθηση συνεργασίας με 
τους αρμόδιους οργανισμούς και υπηρεσίες για την θε¬ 
σμοθέτηση των προτάσεων. 

• Μέριμνα για την τήρηση των προδιαγραφών προστα¬ 
σίας περιβάλλοντος κατά την υλοποίηση κάθε είδους 
δραστηριότητας στην περιοχή. 

VI. ΕΝΙΣΧΥΣΗ ΔΡΑΣΤΗΡΙΟΤΗΤΩΝ ΚΟΙΝΩΝΙΚΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ 

• Υποβοήθηση στον σχεδίασμά έργων βελτίωσης της 
κοινωνικό-πολιτιστικής υποδομής. 

• Υποβοήθηση στην ανάπτυξη και προώθηση πολιτιστι¬ 
κών θεσμών. 

• Σχεδιασμός και υλοποίηση προγραμμάτων για την 
διατήρηση και ενίσχυση της πολιτιστικής ταυτότητας της 
περιοχής. 

• Μέριμνα για την διατήρηση της πολιτιστικής και αρχι¬ 
τεκτονικής κληρονομιάς. 

VII. ΑΞΙΟΠΟΙΗΣΗ, ΕΚΜΕΤΑΛΛΕΥΣΗ ΚΑΙ ΛΕΙΤΟΥΡΓΙΑ 
ΔΗΜΟΤΙΚΩΝ ΕΡΓΩΝ ΚΑΙ ΕΓΚΑΤΑΣΤΑΣΕΩΝ 

• Συντήρηση κτιριακών έργων για κοινωφελείς σκο¬ 
πούς ή δημοτικές δραστηριότητες. 

• Συντήρηση συστημάτων ύδρευσης και αποχέτευσης, 
εκτέλεση εργασιών καθαριότητας και αποκομιδή σκουπι- 
διών. 

• Ανάπλαση δημοτικών χώρων δρόμων, πεζοδρομίων 
και χώρων αναψυχής. 

• Συντήρηση αθλητικών εγκαταστάσεων, πνευματικών 
κέντρων, κέντρων νεότητας, παιδικών χαρών, βρεφονη¬ 
πιακών σταθμών. 

• Συντήρηση και λειτουργία Δημοτικών κοιμητηρίων. 

• Κατασκευή και συντήρηση δημόσιων και ιδιωτικών 
έργων υποδομής, έργων οικιστικής ανάπλασης και ανά¬ 
πτυξης κλπ. 

Η επιχείρηση διοικείται από 7 μελές διοικητικό συμβού¬ 
λιο, που τα μέλη του ορίζονται μαζί με τους αναπληρωτές 
από το δημοτικό συμβούλιο, ως εξής: 

• Τέσσερα (4) είναι αιρετοί εκπρόσωποι του δήμου. 

• Ένα (1) είναι εκπρόσωπος του Γεωργικού Συνεταιρι¬ 
σμού Πενταλόφου "ΠΡΟΟΔΟΣ". 

• Δύο (2) είναι δημότες ή κάτοικοι του δήμου που δια¬ 
θέτουν πείρα ή γνώσεις σχετικές με το αντικείμενο της 
επιχείρησης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 


τερους από είκοσι εργαζόμενους, ο οποίος θα αντικατα¬ 
στήσει έναν (1) από τους δημότες ή κατοίκους μέλη του 
διοικητικού συμβουλίου. 

Από τους αιρετούς εκπροσώπους του δήμου το ένα μέ¬ 
λος προέρχεται από τη μειοψηφία του δημοτικού συμ¬ 
βουλίου. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Η διάρκεια της επιχείρησης είναι σαράντα (40) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

Έδρα της επιχείρησης είναι ο δήμος Καλλιθέας του νο¬ 
μού Θεσσαλονίκης. 

Το κεφάλαιο που διαθέτει ο δήμος Καλλιθέας ανέρχεται 
στο ύψος 15.000.000 δρχ, δηλ: 

Μετρητά 15.000.000 δρχ. 

Πόροι της επιχείρησης: 

Πόροι της Επιχείρησης είναι τα έσοδα από την άσκηση 
της δραστηριότητάς της, οι πρόσοδοι από την περιουσία 
της, οι εθνικές ή κοινοτικές επιχορηγήσεις ή επιδοτήσεις, 
οι δωρεές, τα κληροδοτήματα, τα κέρδη από την συμμε¬ 
τοχή της σε άλλους φορείς και κάθε άλλο νόμιμο έσοδο. 

Η επιχείρηση διαλύεται: α) με απόφαση του δημοτικού 
συμβουλίου, που λαμβάνεται με απόλυτη πλειοψηφίατων 
μελών του, β) όταν λήξει χωρίς να παραταθεί η διάρκειά 
της και γ) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο δήμο Καλλιθέας. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Καλλιθέας 
για το τρέχον έτος, ύψους 15.000.000 δρχ. Για την αντιμε¬ 
τώπιση της δαπάνης αυτής έχει εγγράφει ισόποση πίστωση 
στο Κ.Α 212.9 του προϋπολογισμού του τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιανουάριου 2001 

Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 699 (8) 

Καθιέρωση Υπερωριακής εργασίας κατά τις Κυριακές και 
εξαιρέσιμες ημέρες, κατά τις νυχτερινές ώρες των ερ¬ 
γάσιμων ημερών, Κυριακών και εξαιρέσιμων για το 
έτος 2001 για μόνιμο και αποσπασμένο προσωπικό 
στη Ν.Α Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του Π.Δ. 30/96 ΦΕΚ 21/96 τ.Α' όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 18 του Ν. 2470/97 περί υπε- 
ρωριακής εργασίας. 

3. Τις διατάξεις του άρθρου 25 του Ν. 2738/99 σύμφω¬ 
να με τις οποίες η αρμοδιότητα καθιέρωσης υπερωρια- 
κής εργασίας μεταφέρεται στον Νομάρχη. 

4. Το άρθρο 15του Ν. 2592/98. 

5. ΤονΟργανισμό Οργάνωσης και Λειτουργίας της Ν.Α. 
Μεσσηνίας (ΦΕΚ 361/4.5.95 τ.Β'). 

6. Τις εγγεγραμμένες πιστώσεις των Υπηρεσιών στον 
προϋπολογισμό της Ν.Α. Μεσσηνίας ύψους 88.890.000 
(Κ.Ε. 0511, 0512), 

7. Τις προτάσεις των Υπηρεσιών με τις οποίες δικαιολο¬ 
γείται η ανάγκη της υπερωριακής εργασίας ως κατωτέρω: 

7.1 Δ/νση Δ/σης Οργάνωσης και Πληροφορικής - Γρ. 
Νομάρχη - Τμήμα ΠΣΕΑ 

α) Ετήσια αναθεώρηση καταλόγων (απογ. 14:30 έως 
21:30 μ.μ.). 

β) Επανέλεγχος μητρώου αρρένων (απογ. ώρες 14:30 
έως 21:30 μ.μ.). 

γ) Συμμετοχή υπαλλήλων (οδηγός Νομάρχη, γραμ. Ν.Σ 
και Ν.Ε., Γραφείο Δημ. Σχέσεων) σε νυχτερινές και εξαιρ. 
αργίες. 

δ) Φύλαξη του κτιρίου του Διοικητηρίου (απογ. ώρες 
14:30 έως 21:30). 

ε) Συμμετοχή υπαλλήλων σε νυχτ. κ’ εξαιρ. αργίες για 
την αντιμετώπιση πλημμύρων χιονοπτώσεων - πυρκαγιών 
κ.λ.π. από το Τμήμα ΠΣΕΑ. 

ζ) Συμμετοχή υπαλλήλων του Τμ. Τύπου και Δημ. Σχέ¬ 
σεων σε νυχτ. εξαιρ. αργίες για τον προγραμματισμό και 
την άρτια διοργάνωση εθνικών εορτών - συνεδρίων κ.λ.π. 

7.2 Δ/νση Οικονομικών - Προγραμματισμού - Τμήμα Συ¬ 
ντήρησης 

α) Κατάρτιση προϋπολογισμού έτους 2001 σύνταξη 
απολογισμού έτους 2000. 

β) Σύνταξη προγράμματος Δημοσίων Επενδύσεων. 

γ) Απασχόληση του συνεργείου συντήρησης στο επαρ¬ 
χιακό δίκτυο για αποχιονισμό διαπλατύνσεις και διορθώ¬ 
σεις. 

7.3 Δ/νση Τεγνικών Υπηρεσιών 

Επίβλεψη των έργων και γενικά προώθηση του έργου 
τηςΔ.Τ.Υτης Ν.Α.Μ. 

7.4 Δ/νση Κτηνιατρικής 

α) Έλεγχος τροφίμων ζωικής προέλευσης. 

β) Εφαρμογή Προγράμματος ΟΣΔΕ. 

γ) Εφαρμογή Προγραμμάτων εξυγίανσης κτηνοτροφι- 
κού κεφαλαίου (φυματίωση, βρουκέλωση, μελιταίος πυ¬ 
ρετός) . 

7.5 Δ/νση Υγείας 

α) Υγειονομικός έλεγχος καταστημάτων Υγειονομικού 
Ενδιαφέροντος. 


β) Έλεγχος δαπανών περίθαλψης του Δημοσίου (επε¬ 
ξεργασία στοιχείων διεκπεραίωση δαπανών). 

7.6 Δ/νση Πρόνοιας 

α) Αναθεώρηση Π ρονοιακών επιδομάτων, 
β) Εκκαθάριση αρχείου, 
γ) Μηχανοργάνωση προνοιακών επιδομάτων, 
δ) επισκέψεις σε άτομα με ειδικές ανάγκες, 
ε) Εφαρμογή ειδικών προγραμμάτων. 

7.7 Δ/νση Αγροφυλακής 

Κάλυψη σοβαρών και επειγουσών υπηρεσιακών ανα¬ 
γκών καθ’ ότι υπάρχει μεγάλη έλλειψη προσωπικού όλων 
των κλάδων και το κενό αυτό αντιμετωπίζεται με την υπε- 
ρωριακή εργασία των υπηρετούντων υπαλλήλων. 

7.8 Δ/νση Γεωργίας - Κτηνοτροφίας 
Περιορισμένος αριθμός των υπηρετούντων υπαλλήλων 

σε σχέση με τον όγκο των εργασιών στο προγράμματα 
της Γεωργίας (οικ. ενισχύσεις, επιδοτήσεις, έλεγχοι 
κ.λ.π.). 

7.9 Δ/νση Γεωργίας - Κτηνοτροφίας Τριφυλίας 
Εφαρμογή 3ου Κ.Π.Σ. (εκσυγχρονισμός γεωργικών εκ¬ 
μεταλλεύσεων, Δακοκτονία, ποιοτικός έλεγχος, πρό¬ 
γραμμα νέων γεωργών, ενημέρωση νέων αγροτών, έλεγ¬ 
χος οικ/κών ενισχύσεων, εφαρμογή Κ.Κ. και οδηγιών που 
αφορούν την Γεωργία). 

7.10 Ανεξάρτητο Τ μήμα Αλιείας 

Απασχόληση με τα αναπτυξιακά προγράμματα Τομέα 
Αλιείας. 

7.11 Τμήμα Τοπογραφικών Εφαρμογών - Κτημ/γίου - 
Χαρτ/σεων 

Εκτέλεση προγραμμάτων ΕΈ. (ΟΣΔΕ) τηλεπισκόπιση, 
προγράμματα Υπ. Γεωργίας αναδασμοί, εκτέλεση εργα¬ 
σιών Ν.Α. Μεσσηνίας, εκτέλεση προγραμμάτων Υπουργ. 
Γεωργίας στο Ν. Λακωνίας. 

7.12 Δ/νση Εμπορίου 

Αγορανομικοί - δειγματοληπτικοί έλεγχοι - Βιομηχανιών 
- Βιοτεχνιών. 

7.13 Παιδική Κατασκήνωση 

Διαχείριση κατασκηνώσεων, αποφασίζουμε: 
Εγκρίνουμε την υπερωριακή εργασία και εργασία κατά 
τις νυχτερινές και εξαιρέσιμες μέρες, πεντακοσίων είκοσι 
επτά (527) υπαλλήλων της Ν.Α. Μεσσηνίας για 28.000 
ώρες το Α' εξάμηνο του έτους 2001 για τους λόγους που 
αναφέρονται αναλυτικά. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καλαμάτα, 31 Ιανουάριου 2001 

Ο Νομάρχης κ.α.α. 

Ο Αναπληρωτής του 
ΠΑΝ. ΝΙΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




